טיסה לחו"ל-המדריך לטיס החובב



פרק ד- פעילויות שונות בשלבי הטיסה

פרק זה יעסוק בנושאים שונים שבהם אנו נפגשים תוך כדי הטסה לחו"ל.

ניהול תא הטייס

חלוקת תפקידים עם טייס משנה

הסעה בשדה זר

דלק וניהול דלק

שרותיי קרקע (HANDLING)

עלינו להדגיש שוב ש"אין חדש תחת השמש", ורוב הנושאים שיועלו כאן כבר נדונו על ידי מדריכי הטיסה או בספרות השונה. אך היות ואנו מקווים לשנות את שם המדריך ל-" המדריך השלם לטיסה לחו"ל" החלטנו לא לפסוח על האינפורמציה המתוארת בפרק. 

(-) ניהול תא הטיס

כשאתה באוויר בגובה 7500 רגל, ואתה מגלה שדפית הגישה לשדה מסוים אינה בידך כי השארת אותה בתיק הנמצא בתא האחסון האחורי, או גרוע יותר, בתא המטען הקדמי, זעה קרה מכסה את גופך.

כשמערכת הקשר נופלת עקב מגע או חוט רופף, ואתה מגלה שמכשיר הקשר הנייד נשאר במזוודה בתא הקדמי, הכינוי "חמור" מהדהדת במוחך, בנוסף לזעה הקרה.  
הדרך הטובה ביותר להימנע מאי נעימויות כאלה היא לסדר את תא הטייס ולהכינו לטיסה הארוכה.

בהגיעך למטוס ביום הטיסה, הדבר הראשון, מבחינת ניהול תא טיס, הוא לסדר את המזוודות בהתאם לחשובי משקל ואיזון שהכנת בעוד מועד.

הוצא מהתיקים את כל הדרוש לך לטיסה: דפי תכנון טיסה,מפות, מכשירי עזר ידניים, אוכל, שתייה ובקבוק עם פיה רחבה ל"צרכים אישיים".

בטיסה מעל לים, אל תשכח את חגורות ההצלה וסירת ההצלה.

לאחר סידור המזוודות, שים, בהישג ידך, או ידו של הטיס המשנה, את:

(-) הסירה וחגורות ההצלה.

(-) המפות ודפיות לשדות בחרום (החומר שהכנת במידה ותצטרך לסטות ממסלולך ולנחות

    בשדה שאינו שדה היעד).

(-) מכשיר הקשר הנייד(רצוי מכשיר קשר עם VOR ).

(-) האוכל והשתייה.

(-) בקבוק "שחרור הלחץ". 

אנו ממליצים לקחת מפה טופוגרפית שבעזרתה תוכל גם ליהנות מההשוואה בין מה שעיניך רואות ומה שמופיע על המפה. לא יזיק גם בצוע תרגול, תוך כדי טיסה, של ניווט בעזרת מפה זו. המפה אפקטיבית במיוחד בזמן טיסה מעל האיים היווניים, וכדי להעביר את הזמן, בדוק את יכולתך לזהות את מקומך לפי תוואי החוף שלהם. 

אם יש לך נוסעים בטיסה,ניתן להיעזר גם בהם. החשוב הוא להסביר ולבדוק שכל אחד יודע היכן מונח כל דבר ומה תפקידו. קצת קשה, בזמן חירום, להסביר לנוסע "תחטט בתיק בפינה הימנית התחתונה ותשלוף את הקופסה המלבנית עם הכפתורים השחורים, לא! לא זה!! המכשיר עם הכפתורים השחורים!!! " וכל זאת כשאיבדת קשר עם הבקר, מטוסים מסתובבים באזור כמו צרעות, טיפות גשם משבשות את הראיה והמטוס מחתחת מעל הגבעות שבקרבת השדה.

השלב השלישי הוא סידור החומר הדרוש לך,כטיס, לביצוע הטיסה:

(-) הרכב וחבר את ה GPS. בדוק שכל הכבלים אינם מפריעים לתפקוד ההגאים והידיות

    השונות.

(-) חבר אוזניות ובדוק שהקשר הפנימי תקין ועובד.

אם אתה משתמש במתקן מיוחד המהודק לרגל או באוגדן מיוחד, הכנס בהם את החומר לטיסה בסדר המתאים לצרכים עם התקדמות הטיסה:

(-) דף תכנון הטיסה לקטע (LEG) העומד לפניך, הכולל תוואי טיסה, טבלת תדרי קשר

    וטבלת ניהול דלק(ראה פרק א').

(-) מפת שדה ההמראה-מסלולים ומסלולי הסעה.

(-) מפת VFR של שדה ההמראה עם הגישות והיציאות (כולל הנחיות באיבוד קשר).

(-) מפות IFR- (ENROUTE CHART)  של  JEPPESEN לקטע הנדרש.

(-) מפת VFR של שדה הנחיתה עם הגישות והיציאות (כולל הנחיות באיבוד קשר).
(-) מפת שדה הנחיתה-מסלולים ומסלולי הסעה.

אל תשאיר בהישג יד או באזור הקרוב אליך מסמכים שאין להם דבר עם ההטסה בפועל. הם רק יקשו עליך לתפקד כראוי. אין צורך להכניס לכיס את החשבון של שרותיי הקרקע שזה אתה שילמת. אכסן אותו רחוק ממך,במזוודה למשל, כדי שלא יעלה לך לחץ הדם על התשלום המופרז ששלמת.

כדי להיות בטוח שלא שכחת דבר, אנו ממליצים להשתמש ברשימת ביקורת ל-"ניהול תא טייס" המצורפת בנספח ד-1.

מה עוד נחוץ?

כמובן שלא שכחת לבצע בדיקות בד"ח כראוי, להושיב את הנוסעים ולקושרם (חוץ מהחותנת כמובן) ולדאוג לסגירת הדלת האחורית עם כל ההבטחות הנדרשות. 

תוך כדי טיסה השתדל לשים את המפות, שאין בהן צורך יותר, במקום מסוים ומאורגן, כך שלא יתערבבו עם החומר שעדין לא השתמשת בו, וכדי שלא ילחיצו אותך תוך כדי טיסה.

כל מקום מבולגן, ובייחוד תא טיס קטן ודחוס, גורם ללחץ פסיכולוגי מיותר שלא נחוץ לך ברגע זה.

לאחר הנחיתה קח את הזמן הנדרש לך לארגון הניירת שהתפזרה בתא. חלקה יידרש בזמן ההמראה מהשדה שזה הרגע נחתת בו.

(-) חלוקת תפקידים עם טייס משנה

כשאתה יוצא לטיסה ארוכה של מספר ימים וקטעי טיסה של שלש וארבע שעות, רצוי שיהיה אתך טייס משנה. וזאת יען כי:


שניכם מתחלפים בהטסה לסירוגין וכך מקטינים את העומס הפיסי והפסיכולוגי.


בזמן הטיסה  מתחלק עומס העבודה בין שניכם.


אם עשית טעות, טייס המשנה היושב ב"כסא החכמים" יזהה אותה ויעיר לך על כך.


במידה וקורה לך משהו, יש מי שייקח את ההגאים לידיים.

כדי שהטיסה תהיה מהנה וללא חיכוכים מיותרים, רצוי להקפיד על כמה כללים:

· בחר טייס שאתה בוטח בו

· זכור שגם טייס המשנה הוא אינדיבידואליסט עם ביטחון עצמי רב שבוטח בכישורך (או לא) בדיוק כמו שאתה בו.
· ברוב המקרים טייס המשנה מזהה טוב יותר את ההודעות בקשר 
· ברוב המקרים מזהה טייס המשנה את שגיאותיך. הקשב לו.
· כשהתערבותו של טייס המשנה עולה לך על העצבים זכור שאתה הוא הטייס המפקד ובקש ממנו לשתוק.
· כשאתה הוא טייס המשנה עליך לזהות מה מוכן הטיס המפקד להפקיד בידך ומה לא. פעל בהתאם
· כטייס משנה, לעולם אל תשלח את ידיך ותפעיל כפתורים או ידיות ללא אשור טייס המפקד.
· כטייס משנה, אם אתה משנה משהו, באשורו של הטייס כמובן (תדרים בקשר ובמכשירי הנווט), דווח לו מה עשית ומה הכנת לו.
· כטייס משנה, אם זיהית טעות או פעולה שמתעכבת, אל תגיב מיד. תן לטייס להטיס את המטוס בקצב שלו. לחץ הדם שלו יקפוץ פלאים אם תעיר לו ש"ירים גלגלים" רגע לפני שהיה מבצע את זה ללא עזרתך.
שיתוף הפעולה בין הטייס המפקד לטייס המשנה חשוב לבטיחות הטיסה ולהנאה המשותפת שלהם מחווית הטיסה עצמה.

איך ניתן לחלק את עומס העבודה בין שני הטייסים (פרט להטסה עצמה המתבצעת תמיד על ידי הטייס המפקד) ? 

טייס מפקד-PIC 

טייס משנה-COP
בשדה ההמראה:

קבלה, קריאה וניתוח מזג האוויר- 
במשותף

מילוי מרשה טיסה-
PIC. כאשר COP עוקב

בצוע בד"ח- 
 PIC כאשר COP. עוקב

סדור מזוודות-
COP
סדור מפות ומכשירי נווט-
PIC.

לימוד מפת השדה ומסלולי הסעה-
במשותף

תדריך למקרה של איבוד קשר-
במשותף

נווט בהסעה-
COP
רישום הוראות מגדל-
PIC ו- COP כל אחד לחוד
בהמראה ובטיפוס

דבור בקשר-
PIC
נווט-
COP
בשיוט

דבור בקשר-
PIC
נווט והנחיות לשמירת תוואי-
COP
נווט לפי נקודות קרקעיות-
במשותף
החלפת תדרים-
COP
בקרת דלק-
COP
החלפת מיכלים-
PIC
רישום הנחיות הבקרים-
PIC. ו- COP כל אחד לחוד
בגישה ונחיתה

דבור בקשר-
PIC
נווט-
PIC
שמירת גבהים-
PIC
חיפוש וזיהוי מסלול-
COP
שמירת קשר עין עם מסלול בהקפה-
COP
אימות מסלול עם הכיוון במצפן-
COP
בדיקת מסלול לפי הזברה-
COP
נווט בהסעה-
COP
לאחר נחיתה
בחירת מלון ובילוי בערב-
במשותף

זכור! ההטסה אינה דמוקרטיה. בסופו של דבר יש רק טייס מפקד אחד, והוא הפוסק היחידי.

(-) הסעה בשדה זר

לפי סטטיסטיקה של השנים האחרונות, תאונות רבות נגרמות בזמן ההסעה בשדה.

רשויות הטיסה בארה"ב וארגון הטייסים (AOPA) נרתמו למאמץ משותף ופתחו ב"חינוך מחדש" של הטייסים הפרטיים בנושא "הסעה".

לנו, כטייסים ישראלים הרגילים לראש פינה, חיפה, ירושלים ושדה דב, אין שמץ של מושג לגבי התנהגות ותנועה בשדה מורכב עם מספר מסלולים ומסלולי הסעה.

רפרוף קל בפורום התעופה הקלה של "תפוז" חושף את התהיות והבלבול של הטייסים ומנהלי השדה, בכל הנוגע להסעה בשדה דב. ה "השחורה", "הבננה" וכו' אלה המצאות מקומיות אשר אינן תואמות את הכללים הבינלאומיים.

בהגיענו לשדה זר ומורכב, עלינו לדעת ולהכיר את כל הסימנים וההנחיות של תנועה ועצירה, להבין את הוראות הבקר וליישמן כלשונן. טעות פשוטה עלולה להסתיים באסון קולוסאלי.

ברוב המקרים, בהגיעך לשדה זר, תופיע לפניך מכונית עם השלט “FOLLOW ME” ותקבל הנחיה להסיע אחריה. המכונית תוביל אותך עד לחניה דרך כל מסלולי ההסעה הנדרשים. אבל כאשר יש לחץ בשדה או כאשר עליך להסיע לעמדת המתנה להמראה, עליך להסתדר לבד.

אי לכך עליך לדעת, לשנן ולבצע את הפעולות הבאות:

(-) פתח ספרות מתאימה (ראה גם מדור "קבצים שימושיים/ קשר ותקשורת" באתר אגודת

    התעופה) ולמד בעל פה את כל הסימנים ושלטי ההנחיה בשדה תעופה ומה הם אומרים

    לך לעשות. לפני כל טיסה לחו"ל רענן את ידיעותיך.

(-) לפני כל הסעה בשדה זר הכן את מפת השדה עם מסלולי ההסעה, והיה מוכן להנחיות

    הבקר.

(-) רשום תמיד את הנחיות הבקר להסעה.

    ברוב המקרים תשמע בקשר:

GROUND:
4X CAQ, TAXI TO HOLDING POINT


RUNWAY 34, VIA TAXI WAY “OSCAR” “PAPA”. 
HOLD SHORT RUNWAY 34.

קבלת הנחיה להסיע לנקודת העצירה של מסלול 34 דרך מסלול הסעה “O” ולאחריו מסלול הסעה “P”’  ולעצור לפני העלייה למסלול.

(-) עליך לחזור בקשר על כל הנחיות ההסעה שקבלת, מילה במילה. במידה וטעית, יתקן

    אותך הבקר. למעשה קריאה חוזרת זו מאפשרת לך לאמת את מה ששמעת,והיא מקנה

    לך את הביטחון שההסעה תהיה בהתאם להוראות.

(-) אם לא הבנת, בקש מהבקר לחזור על הודעתו. אל תתבייש! חייך וחיי אחרים חשובים

     יותר מהצגת ה"מאצ'ו" שלנו.

(-) אם בהסעה אל מסלול ההמראה עליך לחצות מסלולי המראה אחרים, עצור והודע לבקר

    שהנך עומד לחצות מסלול זה, גם אם הוא לא ביקש זאת.

    דרך אגב, אם קבלת אשור להסיע למסלול ההמראה ולא הוזכרה עצירה בדרך לפני חציית

    מסלול אחר, זה מאפשר לך לנוע ללא עצירה עד למסלול שלך. למרות זאת אנו ממליצים

    לעצור ולהודיע על חציית המסלול. בבקשתך אתה מסב את תשומת לבו של הבקר לנקודה

    הרגישה של חציית מסלול שעשוי להיות בשימוש על ידי מטוס אחר. אם הבקר טעה, יש

    לו אפשרות לתקן את טעותו ולך ניתנת האפשרות להישאר בחיים. בקרה נוספת לעולם     לא הזיקה לאף אחד, אך טעות של בקר עשויה לסיים את טיסתך עוד לפני שהתחילה.

(-) בהגיעך לנקודת העצירה לפני עליה למסלול ההמראה, עצור ובצע את כל הבדיקות

    הנחוצות. אל תיתן לבקר להאיץ בך ולעלות על המסלול כל עוד אתה לא מוכן לכך.
(-) לפעמים תקבל הנחיה לעלות על המסלול ולהמתין

GROUND:
4X CAQ, LINED UP AND HOLD!
   אוי ואבוי לך אם לאחר ההתיישרות לא תעצור!

  באחד מהראלי בארופה, בדרך חזרה לארץ, נחתנו  בקורפו. כיוון הנחיתה מדרום לצפון

  (מסלול 35). המסלול ארוך והנגיעה הייתה כחמישים מטר מהזברה. דרך ארוכה על

  המסלול עד לפינוי

  חמש שניות מהנגיעה נשמע בקשר:

KERKIRA TW:
SX-ABC LINED UP AND HOLD! BREAK


4X CAQ FIRST EXIT TO THE RIGHT VIA TAXIWAY 
“C” TO GENERAL AVIATION PARKING

ללא רוח בשדה, אפשרה הבקרית למטוס היווני לעלות על מסלול 17 ולהמתין עד לקבלת הנחיה להמריא, שתינתן מיד לאחר שנפנה מסלול.

המטוס היווני מתיישר.

עוד אנו מסיעים על המסלול, כדי להגיע ליציאה לכיוון החניה, אנו מבחינים במטוס היווני המתחיל להתגלגל בכיוונינו, ולאסוף מהירות להמראה.

גם הבקרית במגדל הבחינה בפעילותו של הטיס היווני:
KERKIRA TW:
SX-ABC HOLD POSITION! HOLD POSITION!! 
הטייס היווני בשלו, המטוס ממשיך לנוע במהירות גוברת ובכיוונינו.

באופן מידי הכנסנו רגל ימין ועברנו לצידו הימני של המסלול תוך כדי האטה. לרדת מהמסלול בכיוון ימין לא ניתן כי בצידו המזרחי קיים אגם מים קטן.

המגדל , בפאניקה הולכת וגוברת , גם הוא בשלו:
KERKIRA TW:
SX-ABC ABORT TAKE OFF! ABORT TAKE OFF! 
STOP IMMEDIATELY!!
המטוס היווני לא שם לא עלינו ולא על הבקרית. אוסף מהירות מנתק וממריא מאה מטר לפנינו.

הבקרית, בקול נרגש ובידיעה שכמעט וקרתה תאונה בשדה שלה ותחת פיקוחה, פונה אלינו

בקשר:

KERKIRA TW:
4X-CAQ, YOU HEARD THAT I ORDERED HIM TO 
LINED UP AND HOLD, IT IS NOT MY FAULT, I 
ORDERED HIM TO HOLD.
מה כבר יכולנו להגיד?. נשארנו בחיים, לא? הרגענו אותה בקשר שמבחינתנו היא הייתה בסדר.

(-) דלק וניהול דלק

נתונים

דלק רגיל -100LL ניתן להשיג בכל השדות בהם נחתנו.

המחירים משתנים משדה לשדה.

 כל המחירים הם למטוס פרטי. במידה והנך מצליח להוכיח שהמטוס שייך לחברה ולמעשה טיסתך היא טיסה מסחרית, מחירי הדלק יורדים פלאים עד כדי 60% מהמחיר הרגיל.

ברודוס עלות הדלק היא
1.589 יורו לליטר

מע"מ (13%) 
0.206 יורו לליטר

ס"ה
1.795 יורו לליטר

ניתן לשלם עם כרטיס אשראי. לא ברור מדוע אך הם מעדיפים ויזה.

בסלוניקי עלות הדלק היא
1.395 יורו לליטר

מע"מ (18%)
0.251 יורו לליטר

ס"ה
1.646 יורו לליטר

התשלום רק במזומן.

בוינה עלות הדלק היא
1.234 יורו לליטר

מע"מ (20%)
0.247 יורו לליטר

ס"ה
1.481 יורו לליטר
ניתן לשלם עם כרטיס אשראי.

לשם השוואה, מחיר הדלק בארץ הוא קצת פחות מ- 1 יורו לליטר (כולל מע"מ) 

ניהול דלק
ניהול הדלק בזמן הטיסה חשוב בדיוק כמו ההטסה עצמה.

כשאנו טסים בססנה בארץ, וכשאנחנו ממלאים את המיכלים עד תום, אין לנו דאגה לגבי חוסר דלק, וגם נושא חלוקת המשקל במיכלים שמשני צידי מרכז הכובד אינו משמעותי

בטיסה לחו"ל רוב ה"לגים" הם בסביבות 3 עד 4 שעות ובמטוס עם שאיבה נפרדת מכל אחד מהמכלים (כמו ב"לנס"- המטוס בו טסנו), עלינו לנהל את השימוש בדלק ולדעת בכל רגע נתון מה מצבנו מבחינת יתרת הדלק שנשארה לנו.

נושא שווי המשקל וחלוקתו באופן שווה משני צידי גוף המטוס גם הוא משפיע על המאמצים שאנו משקיעים בשליטה על המטוס.

כלל בסיסי וחשוב בניהול הדלק אומר:

 לעולם אל תסתמך על שעוני הדלק במטוס

שעונים אלה אינם מדויקים, ודווקא בזמן חירום יכולים להוליך אותך שולל.

הדרך היחידה לנהל את הדלק היא לפי חשובי זמן.

למעשה אנו מתרגמים את הליטרים, או הגלונים, לזמן. לפי תצרוכת הדלק הממוצעת של המטוס, ניתן לחשב את זמן הטיסה הניתן לבצוע עם כמות הליטרים שבמיכלים.

אמנם למדנו בשעורי התאוריה איך לחשב את הזמן והדלק הדרושים לטיפוס, שיוט והנמכה, אך אם אתה מכיר את המטוס בו אתה טס, אפשר להשתמש במספרים ממוצעים ולא להסתבך בחישוב של כל שלב ושלב.

לדוגמא ,במטוס ה"לנס", כמות הדלק שניתנת לשימוש ממיכלים מלאים היא 90 גלון.

התצרוכת בטיפוס מכוונת ל-22 גלון לשעה, ואילו התצרוכת בשיוט מכוונת ל-15 גלון לשעה.

אך בכל הטיסות שבצענו עד היום הממוצע הוא 15 גלון לשעה, וזוהי הכמות שבעזרתה אנו מחשבים את שעות הטיסה הטמונות במיכלים מלאים-  6 שעות טיסה.

בטיסה שביצענו ממילנו, שבצפון איטליה, לקטניה, שבדרומה (סיציליה), החלטנו לנחות נחיתת בינים ברומא, גם כדי לשבור את הטיסה הארוכה (כ-5 שעות) וגם כדי לתדלק.

כאשר נחתנו ברומא, הסתבר לנו שאין בשדה דלק למטוסי בוכנה היות ומיכלית הדלק בתיקון.

למזלנו, התכנית המקורית של כל מטוסי הראלי הייתה לנחות בשדה צפוני לקטניה ולתדלק שם (בקטניה לא היה דלק מתאים). לפי חישוב הזמן שעוד נותר לנו לטיסה, ראינו שניתן להגיע עד לשדה התדלוק ועדיין להישאר עם 30 דקות דלק לחירום.

אם היינו צריכים להגיע עד לקטניה או אם הייתה זו טיסת IFR עם שדה אלטרנטיבי, היינו נתקעים ברומא עד לתיקון המיכלית (לא רע כשלעצמו).

ניהול הדלק הוא פשוט ואנו נעזרים בטבלה המופיעה בדפי "תכנון הטיסה"  (ראה פרק א').

כדי שלא לגרום לנטיית המטוס לאחד הצדדים עקב כמות שונה של דלק במיכלים שמשני צידי מרכז הכובד, וכדי שלא נצטרך להלחם עם ההגאים כל הזמן, אנו מחליפים את המיכל התורן כל חצי שעה.

הביקורת נעשית על ידי רשום בטבלה של שעת התחלת השאיבה מהמיכל ושעת העברת השאיבה למיכל השני.

כל הזמנים מופיעים לפי UTC וזאת היות ואנו נוהגים לכוון את השעון, לפני הטיסה, לשעון "זולו,. עבודה עם שעון "זולו" מאפשרת לנו גם להודיע בקשר את הזמנים שמבקש הבקר בלי שנצטרך לחשב מחדש את השעה הנכונה שעליה עלינו לדווח לבקר.

 למעשה, בזמן הטיסה, אנו עובדים אך ורק עם שעון UTC .

כאשר יש לך נוסעים במטוס, ולפי חשובי משקל ואיזון אתה לא ממלא את המיכלים עד הסוף, זמן הטיסה העודף, העומד לרשותך, הוא קטן יותר, וחשיבות ניהול הדלק גדולה יותר.

היות ואתה לא יוצא לטיסה אלא לאחר שבדקת ואימתת שיש לך דלק הדרוש לטיסה פלוס זמן החירום הנדרש לפי חוקי טיסת ראיה, הרי שבתיאוריה אין לך בעיה.

אך אם נתקלת ברוח אף חזקה, המאריכה את הזמן, או שעליך לסטות מהנתיב כדי לחמוק מענני סערה, פעולה המוסיפה דקות יקרות לטיסה, ואם הבקר בשדה המיועד לנחיתה מכניס אותך להמתנה באוויר (HOLDING) , ניהול הדלק שבצעת עד עכשיו יקנה לך ביטחון ביכולתך להישאר באוויר לזמן המחושב.

אם הניהול והרישום המדויק שבצעת מראים לך שאתה "קצר" בדלק, אל תהסס, הכרז על מצב חירום ובקש לנחות עכשיו!.

אין דרך טובה יותר להדגיש את חשיבות ניהול ורישום הדלק תוך כדי טיסה, מלשלוח אותך לדווחים הרשמיים של תאונות אשר קרו לטייסים מנוסים ממך (כולל טייסים מסחריים עם אלפי שעות ניסיון), ואשר נבעו מניהול כושל של השימוש בדלק או מהתעלמות טוטלית מהדלק המתכלה, תוך כדי טיפול בתקלות שונות בזמן הטיסה.

התוצאה הבלעדית של הזנחה כזו היא נחיתת חירום לפני השדה, ובמקרים רבים גם איבוד עשתונות עקב ה"הפתעה"  והתרסקות אל הקרקע.

ראה הוזהרת! 

(-) שרותיי קרקע (HANDLING)

כללי

כל שרות עולה כסף, ושרותיי קרקע בשדות תעופה, לטיסות פרטיות, עולה ועוד איך עולה.

בשדות מסוימים חלק מהשרות ניתן על ידי חברות מיוחדות המטפלות בך כאילו היית VIP .

זה נעים אך עד מהרה תגלה שזה גם עולה.

למעשה אין לך ברירה אלא לקבל את השרותים בעזרת חברת ה HANDLING כי בצורה כזו בטוחה הנהלת השדה שיש מי שמטפל בך, והיא חוסכת לעצמה את כאב הראש.
מה תקבל ומה גובים ממך?

(-) כפי שכבר הוזכר, אם קיימת בשדה  חברת שרותיי קרקע, עליך להשתמש בה, ולשלם 

     לה עבור טיפול ה- HANDLING
רשויות השדה דורשות ממך לשלם עבור:

(-) דמי נחיתה LANDING FEE.
(-) תוספות מיוחדות
(-) שרותיי טרמינל TERMINAL NAVIGATION .

(-) חניה

(-) הובלה TRANSPORTATION 

(-) שרותיי מכס

רוב התשלומים הללו תלויים בשני נתונים: משקל המטוס ומספר הנוסעים
המחירים שנציג בהמשך מבוססים על מטוס עם משקל מירבי של 1500 ק"ג (3600 ליב'),

ועל שני טייסים וללא נוסעים

הרשימה כוללת את כל סוגי ההוצאות האפשריות, אך לא בכל שדה מחייבים אותך בכולם. לפעמים, בתנאים מסוימים, אינך משלם כלל. לדוגמא, אם המראת משדה יווני ושילמת את מיסי הנמל, כל נחיתה והמראה באותו יום , בשדה יווני אחר, תהיה ללא תשלום נוסף.

חברת שרותיי קרקע

אילו שירותים תקבל מחברת שרותיי קרקע?

לאחר הנחיתה:

1. יחכו לך ליד המטוס עם חיוך.

2. ידאגו להזמין את מיכלית הדלק.
3. יסיעו אותך למשרדם
4. ימלאו את הטפסים הנדרשים (אם נדרשים)
5. יארגנו לך מלון
6. יזמינו מונית (תלוי במקום )
ביום ההמראה:

1. יכינו את כל הטפסים, של רשויות השדה, הנדרשים לתשלום.
2. ילכו אתך לקופה לשלם (לא, לא ישלמו בשבילך).
3. יספקו לך את כל המפות והמברקים של מזג האוויר.
4. יעבירו את מרשה הטיסה שלך למגדל וידאגו לאישורו, או שייקחו אותך למגדל למילוי המרשה.
5. יסיעו אותך למטוס.
6. ינופפו לך לשלום כשתתחל להסיע, וילכו להפקיד את כספם בבנק.
שירותים בשדות השונים

(כל המחירים ב-יורו והם כוללים מע"מ)

חיפה- בארץ אין חברת שרותיי קרקע ,לא בבן גוריון לא בשדה דב ולא בחיפה.

בחיפה אתה משלם (תקבל חיוב בדואר לאחר שחזרת לארץ) עבור:

דמי נחיתה

שרותיי טרמינל

רודוס- ברודוס אין חברת שרותיי קרקע וגם אין הסעה. אתה הולך ברגל מהמטוס לטרמינל או למגדל הפקוח.

החיוב, המשולם עם יציאתך, יכלול:

דמי נחיתה
14.67 יורו

חניה
לא ידוע

סלוניקי- בסלוניקי קימת חברת שרותיי קרקע השייכת ל"אולימפיק". השרות טוב ויעיל, ועם חיוך על הפנים.  מה תשלם בסלוניקי?

דמי נחיתה
17.31 יורו

חניה
לא ידוע

שרותיי מכס (10%)
1.73  יורו

שרותיי קרקע
56.64 יורו

וינה- בוינה קימת חברת שרותיי קרקע הנקראת   “VIA (Vienna International Airport”. השרות טוב ויעיל , ומתייחסים אליך כמו אל כל טייס שזה הרגע נחת עם המטוס הסילוני הפרטי החדיש ביותר. זה מחמיא ונחמד, אך העלות בוינה גבוהה מאד. המשפט "שרות עולה כסף" יותר מדי נכון בשדה זה.  מה תשלם בוינה?

דמי נחיתה
56.53 יורו

תוספת לשעות עמוסות
17.00 יורו

שרותיי טרמינל
66.81 יורו

חניה
לא ידוע

שרותיי קרקע
187.20 יורו 

התענוג יקר, אך זה חלק מהמשחק. הובי הטיסה הוא הובי עם עלות גבוהה (בהשואה לאיסוף פקקים למשל), אך החופש להגיע לכל מקום באירופה ביום ובשעה שבחרת, עם חווית הטיסה, שווים את זה.
נספחים לפרק ד

נספח ד-1  רשימת ביקורת ל-"ניהול תא טייס"

רשימת הפעולות ממוינת לפי סדר כרונולוגי

	מס'
	הפריט
	אחראי
	נבדק

	1
	יש מטוס?
	PIC
	V

	2
	בד"ח
	PIC
	

	3
	ניקוז דלק
	PIC
	

	4
	מכסה פתח מילוי שמן סגור
	PIC
	

	5
	טופס ממולא של בדיקת משקל ואיזון
	COP
	

	6
	מזוודות במקום (ספר קריאה ביד הנוסעים)
	COP
	

	7
	חגורות הצלה (בהישג יד)
	COP
	

	8
	סירת הצלה (בהישג יד)
	COP
	

	9
	אוכל ושתייה
	COP
	

	10
	בקבוק חירום
	COP
	

	11
	מכשיר קשר נייד (בהישג יד)
	COP
	

	12
	GPS נייד רזרבי אם יש (בהישג יד)
	COP
	

	13
	מפות ודפיות של שדות לחירום (בהישג יד)
	COP
	

	14
	מפה טופוגרפית (בהישג יד)
	COP
	

	15
	GPS מורכב ומחובר
	PIC
	

	16
	בדיקת קשר פנימי
	PIC
	

	17
	דף תכנון טיסה לקטע (על הירך)
	PIC
	

	18
	מפת שדה ההמראה כולל מסלולי הסעה (על הירך)
	PIC
	

	19
	מפת VFR של שדה ההמראה (על הירך)
	PIC
	

	20
	מפות ENROUTE CHART IFR (על הירך)
	PIC
	

	21
	מפת VFR של שדה הנחיתה (על הירך)
	PIC
	

	22
	מפת שדה היעד כולל מסלולי הסעה (על הירך )
	PIC

